S-212/2017

Mál þetta, sem dómtekið var 7. júní sl., var höfðað með ákæru lögreglustjórans á Norðurlandi eystra, dagsettri 18. október 2017, á hendur J-kk-þgf Þ-kk-þgf J-kk-þgf, ..., Akureyri, „fyrir eftirtalin umferðar- og fíkniefnalagabrot:

I.

Með því að hafa aðfaranótt sunnudagsins 30. júlí 2017, ekið bifreiðinni [...], sviptur ökurétti og undir áhrifum fíkniefna (í blóðsýni úr ákærða mældist amfetamín 150 ng/ml og tetrahýdrókannabínól 11 ng/ml.), norður Krossanesbraut á Akureyri, þar sem lögreglan stöðvaði akstur hans á móts við Freyjunes 2.

Telst þetta varða við 1. mgr., sbr. 2. mgr. 45. gr. a og 1. mgr. 48. gr., allt sbr. 1. mgr. 100. gr. umferðarlaga nr. 50/1987, með síðari breytingum.

II.

Með því að hafa sunnudagskvöldið 6. ágúst 2017, ekið sömu bifreið, sviptur ökurétti og undir áhrifum fíkniefna (í blóðsýni úr ákærða mældist amfetamín 640 ng/ml, og tetrahýdrókannabínól 8,2 ng/ml og MDMA mældist í þvagsýni), norður Drottningarbraut á Akureyri, vestur Kaupvangsstræti og suður Eyrarlandsveg, þar sem lögreglan stöðvaði akstur hans við Akureyrarkirkju.

Telst þetta varða við 1. mgr., sbr. 2. mgr. 45. gr. a og 1. mgr. 48. gr., allt sbr. 1. mgr. 100. gr. umferðarlaga nr. 50/1987, með síðari breytingum.

III.

Með því að hafa ofangreint kvöld í sömu bifreið verið með í vörslum sínum 0,04 grömm af amfetamíni, 0,97 grömm af marihuana og 0,37 grömm af tóbaksblönduðu kannabisefni, en efni þessi fundust í bifreiðinni við leit í henni á lögreglustöðinni á Akureyri.

Telst þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum, og 2. gr., sbr. 14. gr. reglugerðar um ávana og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim sem lögreglan lagði hald á og tilgreind eru í efnaskrá nr. 35.756, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001. Jafnframt er gerð sú krafa að ákærði verði sviptur ökurétti samkvæmt 101. gr. og 102. gr. nefndra umferðarlaga.“

Ákærði sótti ekki þing þrátt fyrir löglega birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a-lið þess ákvæðis, og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og eru þar rétt heimfærð til refsiákvæða.

Ákærði hefur nokkurn sakaferil, meðal annars vegna samskonar brota og hann er nú sakfelldur fyrir. Þann 3. september 2009 var hann dæmdur til greiðslu 270.000 króna í sekt fyrir hraðakstur og akstur undir áhrifum fíkniefna. Þá var hann sviptur ökurétti í 2 ár. Þann 26. mars 2010 var ákærði dæmdur til að sæta fangelsi í þrjá mánuði fyrir ýmis brot, meðal annars fyrir að aka sviptur ökurétti og undir áhrifum fíkniefna. Hann var einnig sviptur ökurétti ævilangt. Þann 8. júlí 2010 hlaut hann enn dóm fyrir akstur undir áhrifum fíkniefna og sviptur ökuréttindum. Refsingin var fangelsi í 60 daga og svipting ökuréttar ævilangt áréttuð. Þann 16. september 2010 var ákærði dæmdur í Hæstarétti í 10 mánaða fangelsi fyrir sérstaklega hættulega líkamsárás með því að aka bifreið undir áhrifum áfengis og fíkniefna á mann þannig að veruleg meiðsl hlutust af. Þann 27. apríl 2012 var ákærði enn dæmdur fyrir að aka bifreið sviptur ökurétti. Refsing var þar ákveðin fangelsi í 6 mánuði. Þar voru 150 daga eftirstöðvar refsingar sem honum var gerð með dómunum upp kveðnum 26. mars 2010, 8. júlí 2010 og 16. september 2011 dæmdar með vegna rofs á skilyrðum reynslulausnar. Ákærði hefur ekki afplánað þá refsingu sem honum var gerð 27. apríl 2012 og hafa fyrri dómar ítrekunaráhrif við ákvörðun refsingar nú.

Með vísan til sakarferils ákærða og þess að mikið magn bæði fíknefna mældist í blóði ákærða í bæði þau skipti er hann er nú dæmdur fyrir, er refsing ákærða ákveðin fangelsi í sex mánuði.

Með vísan til 101. og 102. gr. umferðarlaga nr. 50/1987 er áréttuð ævilöng svipting ökuréttar ákærða.

Ákærði verður dæmdur til að greiða sakarkostnað sem samkvæmt yfirliti nemur 320.015 krónum.

Gera ber efni upptæk eins og krafist er í ákæru og nánar er rakið í dómsorði.

Dóm þennan kveður upp A-kvk-nf S-kvk-nf, aðstoðarmaður dómara.

D Ó M S O R Ð :

Ákærði, J-kk-nf Þ-kk-nf J-kk-nf, sæti fangelsi í sex mánuði.

Ákærði er sviptur ökurétti ævilangt.

Ákærði greiði 320.015 krónur í sakarkostnað.

Ákærði sæti upptöku á 0,04 grömmum af amfetamíni, 0,97 grömmum af marihuana og 0,37 grömmum af tóbaksblönduðu kannabisefni, sem lögregla lagði hald á.